text: Espai Jove de la Pobla de Farnals – LaDula
  Creació i dinamització de l'Espai Jove
  de la Pobla de Farnals
  La Dula va dissenyar i implementar, per encàrrec de la regidoria de joventut de la Pobla de Farnals, un procés de dinamització amb el col·lectiu poblacional jove del municipi, vertebrat en dues fases. En primer lloc, es va generar un grup motor de joves, amb representació dels distints col·lectius i edats, per potenciar l'emergència de sinergies autoorganitzatives.
  En una segona fase, amb el grup de treball consolidat, es va seguir treballant perquè el grup motor s'implicara en l'organització d'activitats culturals per a joves, i la possibilitat de començar a gestionar un futur Casal Jove, de forma autònoma. Fruit d'aquest treball, entre altres coses, els i les joves organitzaren dos festivals de música i dissenyaren dos espais esportius al poble, un de cal·listènia i un d'escalada.